**Ügyiratszám:**

**MEGBÍZÁSI SZERZŐDÉS**

*Amely létrejött egyrészről,*

Név: **Pécsi Többcélú Agglomerációs Társulás**

Székhely: 7621 Pécs, Széchenyi tér 1.

Képviseli: Pfeffer József, elnök

Adószám: 15587086-1-02

Bankszámlaszám: 10024003-00003576-04020025

Számlavezető pénzintézet: Magyar Államkincstár,

**mint Megbízó** (a továbbiakban: Megbízó),

*másrészről*

Név:

Székhely:

Képviseli:

Adószám:

Cégjegyzékszám:

Bankszámlaszám:

Számlavezető pénzintézet:

**mint Megbízott** (a továbbiakban: Megbízott),

(a továbbiakban egyenként: „Fél”, együtt, mint „Felek”, vagy „Szerződő felek”) között az alulírott napon és helyen az alábbi feltételek szerint:

1. **Előzmények**
   1. Megbízó 2023. év május hó 31. napján „**A TOP\_PLUSZ-3.3.2-21-BA1-2022-00020** azonosítószámú, **„Szociális alapellátások fejlesztése Baksán és Orfűn”** című projekthez kapcsolódó kivitelezés műszaki ellenőri feladatainak ellátása” tárgyban - a közbeszerzésekről szóló 2015. évi CXLIII. törvény hatálya alá nem tartozó - beszerzési eljárást indított.
   2. Megbízó a beszerzés tárgyával szemben támasztott alapvető műszaki-szakmai követelményeket a beszerzési eljárásban Megbízott rendelkezésére bocsátott ajánlattételi felhívásban (a továbbiakban: dokumentáció) részletesen meghatározta. Megbízott ezeket a követelményeket a beszerzési eljárásban benyújtott ajánlatában (a továbbiakban: ajánlat) elfogadta.
   3. Megbízó a beszerzési eljárás során benyújtott ajánlatokat megvizsgálta, egymással összevetette, a szükséges értékelést lefolytatta, és döntését az elbírálást követően, 2023. június 1-jén írásban elektronikus úton ajánlattevőkkel közölte. Megbízó hivatkozott beszerzési eljárásban hozott döntése szerint a nyertes ajánlattevő Megbízott lett.
2. **A szerződés tárgya**
   1. Megbízó jelen szerződésben, valamint a dokumentációban megfogalmazott feltételek és Megbízott benyújtott ajánlata alapján megbízza Megbízottat **A TOP\_PLUSZ-3.3.2-21-BA1-2022-00020** azonosítószámú, **„Szociális alapellátások fejlesztése Baksán és Orfűn”** című projekt kivitelezése során felmerülő műszaki ellenőri feladatok ellátásával 2.3. pontban részletezettek szerint.
   2. Megbízott a megbízást elfogadja és kijelenti, hogy jelen szerződésben részletezett feladatok elvégzéséhez szükséges szakmai ismerettel, szaktudással, tapasztalattal, jogosultsággal, illetve tárgyi feltételekkel rendelkezik, valamint dokumentációban megkövetelt alkalmassági követelményeknek megfelel.
   3. A szerződés tárgya, a feladat leírása, specifikációja:
      1. Megbízott feladatai:

7675 Bakonya, Petőfi Sándor utca 2. (hrsz.: 60) és a 7833 Görcsöny, Rákóczi utca 7/b (hrsz.: 33) alatti ingatlanok tervezett infrastrukturális fejlesztéséhez (továbbiakban: Projekt) kapcsolódó műszaki ellenőri feladatok ellátása.

1. Az építőipari kivitelezési tevékenységről szóló 191/2009. (IX. 15.) Korm. rendelet 16. §-ban foglaltak figyelembevételével az alábbi feladatok elvégzése:
2. a kivitelezési tevékenységekre vonatkozó beszerzési eljárások lefolytatásában való szakmai közreműködés;
3. a munkaterület átadás – átvételi eljárás, a műszaki átadás – átvételi eljárás lebonyolítása és a használatbavételi eljárás koordinálása;
4. az építőipari kivitelezési tevékenység, az építési-szerelési munka szakszerűségének ellenőrzése a jóváhagyott építészeti-műszaki dokumentáció, valamint a kivitelezési dokumentáció alapján;
5. az építmény kitűzése helyességének, szükség esetén a felmérések, vizsgálatok megtörténtének ellenőrzése;
6. az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése;
7. a hibák, hiányosságok, eltérések feltüntetése az építési naplóban;
8. a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére;
9. az eltakarásra kerülő szerkezetek ellenőrzésének elvégzése, a műszakilag indokolt további vizsgálatok meghatározása, az ellenőrzések és a vizsgálatok adatainak, valamint a szükséges intézkedések meghatározásának bejegyzése az építési naplóba;
10. egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése;
11. a beépített építési termékek teljesítmény nyilatkozatai meglétének ellenőrzése;
12. az építési műszaki ellenőri feladatok elvégzésének dokumentálása az építési naplóban;
13. műszaki kérdésekben az építtető döntéseinek előkészítése;
14. műszaki kérdésekben javaslattétel (pl. szakértő bevonására);
15. pénzügyi elszámolások, felmérések ellenőrzése;
16. a kivitelezés előrehaladásával kapcsolatos teljesítés igazolások ellenőrzése, jóváhagyása;
17. állandó részvétel a kooperációkon, azok megtartása, dokumentálása (jegyzőkönyv készítés);
18. műszaki ellenőri beszámoló készítése a műszaki előrehaladásról a kivitelező által kiállított számlákhoz kapcsolódóan;
19. a kivitelező által készített záró dokumentáció, előrehaladási jelentés és a záró dokumentáció ellenőrzése, jóváhagyása;
20. az esetlegesen felmerülő pót-, illetve többletmunka elbírálása, felülvizsgálata, műszaki ellenőrzése;
21. a kivitelezéshez kapcsolódó műszaki változás bejelentések felülvizsgálata, jóváhagyása, ellenjegyzése;
22. a kivitelezés során a pályázatban vállalt kötelezettség folyamatos ellenőrzése;
23. a megvalósult állapot és a pályázatban rögzített műszaki tartalom egyenértékűségének igazolása;
24. a projekthez kapcsolódó egyéb adminisztrációs, elszámolási feladatok műszaki kérdéseiben – szükség szerinti – rendelkezésre állás a projekt fizikai befejezéséig
25. Megbízott vállalja, hogy a műszaki ellenőri feladatokat teljes körűen a vonatkozó jogszabályi előírásoknak, szakmai irányelveknek és szabályoknak megfelelően, valamint jelen szerződésben foglaltaknak megfelelően kifogástalanul teljesíti.
26. **A szerződés hatálya, a teljesítés határideje és módja**
    1. Jelen szerződés a Felek általi együttes aláírásának napján lép hatályba és a Felek valamennyi kötelezettségének teljesítéséig hatályos.

Amennyiben a Felek nem egy napon írják alá a szerződést, abban az esetben a szerződés a későbbi aláírás napján lép hatályba.

* 1. A teljesítés helye: 7621 Pécs, Széchenyi tér 1, valamint a tárgyi projekt kivitelezési helyszínei.
  2. A teljesítés határideje: a mindenkor hatályos támogatási szerződésben szereplő fizikai befejezés napja.

1. **Megbízási díj**
   1. Megbízottat jelen szerződés 2. fejezet szerinti feladatok teljes és hibátlan ellátásáért **nettó 825 000 forint + ÁFA**, **bruttó 1 047 750 forint** megbízási díj illeti meg.
   2. A megbízási díj magában foglalja Megbízott által jelen szerződés alapján teljesítendő valamennyi kötelezettség ellenértékét.
   3. Felek rögzítik, hogy Megbízott meggyőződött és számot vetett ajánlatában:
2. a megbízási díjat érintő minden feltétellel és körülménnyel;
3. azzal a kötelezettség, hogy faladatát jelen szerződésben és a dokumentációban írt módon kell végrehajtania.
   1. Megbízott kijelenti, hogy jelen szerződés tárgyát képező feladatokat megismerte, ajánlatát Megbízó által kiadott információk felülvizsgálatát követően készítette, az elvégzendő munkát zavaró körülményeket a tőle elvárható szakmai gondossággal tanulmányozta.
   2. Megbízott kijelenti továbbá, hogy ajánlatának megtétele előtt figyelembe vett minden olyan körülményt, mely a szerződés hiánytalan és megfelelő teljesítéséhez szükséges és beépítette az árba a szerződés teljesítésével kapcsolatos valamennyi költségét, így különösen a feladat ellátásához kapcsolódó közvetlen (munkabérek, alvállalkozói díjak stb.) és közvetett (adminisztrációs költségek stb.) költségeket, valamint minden olyan költséget, mely a szerződés tárgyát képező tevékenység hiánytalan ellátásához elengedhetetlenül szükséges.
   3. Megbízott előlegre nem jogosult.
4. **Teljesítés átvétele, elszámolás, számlázás**
   1. A teljesítés akkor szerződésszerű, ha jelen szerződés 2. fejezetében meghatározott feladatok a szerződésben foglalt követelményeknek, a dokumentációban foglalt követelményeknek, valamint a jogszabályi előírásoknak, illetve az esetlegesen felmerülő hatósági, vagy egyéb előírásoknak megfelelnek.
   2. Megbízott jelen szerződésben foglalt feladataink teljesítését jelen szerződés 1. fejezet 1.1. pontjában írt projekt sikeresen záruló műszaki átadás-átvételének napját követő 5 napon belül, záró jelentés formájában köteles Megbízó felé készre jelenteni.
   3. Megbízó a szerződésben szereplő elvégzett feladatait, azok mennyiségét és minőségét jóváhagyó teljesítésigazolással veszi át Megbízottól.
   4. Megbízó a teljesítésről készre jelentés átvételét követő 8. napig köteles nyilatkozni, majd a teljesítésigazolást 2 példányban kiállítani. A teljesítésigazolás kiállítására Megbízó által meghatalmazott személy jogosult.
   5. Megbízó a teljesítésigazolást Megbízott részére elektronikus úton, e-mailben továbbítja. A teljesítésigazolás eredeti példányát Megbízó őrzi. Amennyiben Megbízott kéri, úgy Megbízó a teljesítésigazolás 1 eredeti példányát postai úton történő megküldéssel, vagy személyes átadás-átvétel útján Megbízott rendelkezésére bocsátja.
   6. Megbízott, Megbízó által kiállított teljesítésigazolást követő 8 napon belül jogosult a számla kiállítására.
   7. Megbízó nem biztosít lehetőséget részszámla kiállítására és elszámolásra történő benyújtásra.
   8. Megbízó a szerződés szerinti, a teljesítésigazolás alapján kiállított számla ellenértékének megfizetését Megbízott …………………………...-nél vezetett, ………………………….. számú bankszámlájára, Ptk. 6:130. § (1) – (2) bekezdése szerint, a számla Megrendelő általi kézhezvételét követő 30 napon belül, forintban, átutalással teljesíti.
   9. Szerződő felek rögzítik, hogy a teljesítés igazolása önmagában nem teszi Megbízott követelését elismertté. Pénzügyi és jogi szempontból a díjkövetelés létrejöttéhez az is szükséges, hogy Megbízó a teljesítési igazolásban szereplő összegről a hatályos jogszabályoknak megfelelően kiállítsa a számláját (melynek elválaszthatatlan melléklete a teljesítésigazolás), és azt benyújtsa Megbízóhoz, és azt Megbízó befogadja.
   10. A számlát mindenkor egy példányban, Megbízó nevére, székhelyét és adószámát feltüntetve kell kiállítani. Megbízott a kibocsátott számlán köteles feltüntetni a szerződés tárgyát, az elvégzett feladat megnevezését is. A számla elválaszthatatlan melléklete a teljesítésigazolás. Ettől eltérően kiállított számla esetében Megbízó jogosult azt azonosíthatatlanként visszaküldeni. Az ebből eredő fizetési késedelem miatt Megbízott késedelmi kamatot nem érvényesíthet Megbízóval szemben.
   11. Megbízott kötelezi magát, hogy amennyiben harmadik fél követelést támaszt vele szemben nem hivatkozik arra, hogy követelése áll fenn Megbízó irányában, továbbá kötelezi magát, hogy a követelést nem ajánlja fel biztosítékul.

Megbízóval szembeni bármilyen követelés engedményezése, ideértve annak faktorálását is, illetve Megbízóval szembeni bármilyen követelésen zálogjog alapítása csak Megbízó előzetes írásos jóváhagyásával lehetséges. Megbízó írásos jóváhagyása nélküli engedményezéssel, zálogjog alapítással Megbízóval szerződő fél szerződésszegést követ el Megbízóval szemben, melynek alapján Megbízóval szerződő felet kártérítési felelősség terheli.

* 1. Megbízó fizetési biztosítékot nem ad. Megbízót egyéb szerződést megerősítő kötelezettség nem terheli.

1. **Kapcsolattartás**
   1. Szerződő felek jelen szerződés teljesítése során kötelesek kölcsönösen együttműködni egymással, a szerződés változtatását igénylő körülményről kötelesek haladéktalanul tájékoztatni egymást.
   2. Szerződő felek egymáshoz intézett nyilatkozataikat írásban – különösen postai úton megküldött levél, személyesen kézbesített levél, e-mail stb. útján – kötelesek megtenni.

Megbízó részéről kapcsolattartó:

Név: Pfeffer József

Levelezési cím: 7621 Pécs, Széchenyi tér 1.

Telefon: 72/533-947

E-mail: jozsef.pfeffer@gmail.com

Megbízott részéről kapcsolattartó:

Név:

Levelezési cím:

Mobil:

Telefon:

E-mail:

A kapcsolattartó személyek feladata a kölcsönös, naprakész kapcsolattartás, tájékoztatás. Szerződő felek rögzítik, hogy Megbízó részéről kijelölt kapcsolattartó személy kizárólag jelen szerződés teljesítésével kapcsolatban felmerülő operatív kérdésekben jogosult eljárni, a szerződés módosítására, megszüntetésére, egyéb jognyilatkozat tételére nem jogosult. A kapcsolattartó személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy elektronikus levélben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

* 1. Szerződő felek rögzítik, hogy a kapcsolattartók jelen szerződésben feltüntetett adatainak kezelése az információs önrendelkezési jogról és információszabadságról szóló 2011. évi CXII. törvény 5. § (1) bekezdése, illetve a 2016/679/EU rendelet (GDPR) 6. cikk (1) bekezdés b) pontja alapján történik. Az adatok kezelésének, tárolásának célja Felek szerződésből eredő kötelezettségeinek teljesítése és jogainak érvényesítése, a szerződés teljesítése érdekében a szerződéses partnerrel történő kapcsolattartás biztosítása, a szerződéses jogviszonyból eredő jogszabályi kötelezettségek teljesítése.

Szerződő felek kölcsönösen tájékoztatják egymást, hogy a jelen szerződés szerinti kapcsolattartóik a szerződésben feltüntetett adataik kezeléséhez hozzájárultak. Felek megállapodnak, hogy az adatokat kizárólag azon munkatársaik ismerhetik meg, akiknek munkaköri, vagy egyéb kötelezettsége összefügg az adatkezelés céljának előmozdításával, és az adatokat az adatkezelés céljának eléréséig, de legfeljebb a szerződéses jogviszonyból eredő igények elévüléséig kezelik.

1. **Feleket egyaránt megillető jogok és terhelő kötelezettségek**
   1. Felek jelen szerződés teljesítése során együttműködni kötelesek. Ennek keretében Felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.
   2. Felek jelen szerződést érintő adataikban bekövetkező bármilyen változást, az érintett adatok hatályossá válásának napjától számított 3 napon belül írásban kötelesek közölni a másik Féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó Felet terheli a felelősség.
   3. Felek bizalmasan kezelik és a másik Fél írásba foglalt egyetértése nélkül nem adnak át harmadik személy számára olyan dokumentumot, adatot vagy bármilyen más információt, amelyet közvetlenül, vagy közvetve a másik Fél szolgáltatott a jelen szerződéssel kapcsolatban, akár a szerződéskötést megelőzően, akár a szerződés időtartama alatt vagy megszűnése után. Megbízott azonban átadhatja közreműködőjének Megrendelőtől kapott dokumentumokat, adatokat és más információkat, de csak olyan mértékben, ami a közreműködő szerződés szerinti teljesítéséhez szükséges, amely esetben Megbízott az ilyen közreműködőtől hasonló tartalmú titoktartási kötelezettséget vállaló nyilatkozatot kér.
   4. Felek rögzítik, hogy az információs önrendelkezési jogról és az információszabadságról szóló 2011. évi CXII. törvényben foglaltakkal és az üzleti titokról szóló 2018. évi LIV. törvényben foglaltakkal összhangban, fennálló kötelezettségeiket jelen szerződésben foglalt titoktartási kötelezettség mellett teljesítik.
   5. Felek rögzítik, hogy jelen szerződésre és annak teljesítésére vonatkozóan egyik Fél sem ad ki a másik Fél előzetes, írásos beleegyezése nélkül sajtóközleményeket, nem tesz nyilvános bejelentéseket, beleértve bemutatókat szakmai közönség részére.
   6. Felek megállapodnak, hogy amennyiben a késedelmes teljesítés a felelősségi körében bekövetkező Megbízónak felróható okra vezethető vissza, úgy Megbízott mentesül a késedelem jogkövetkezményei alól.
2. **Megbízót megillető jogok és terhelő kötelezettségek**
   1. Megbízó köteles Megbízottnak jelen szerződés 2. fejezetében meghatározott tevékenységek elvégzéséért, a feladatok szerződésszerű teljesítése esetén jelen szerződés 4. fejezetében meghatározott megbízási díjat megfizetni.
   2. Megbízó jogosult jelen szerződés végrehajtásával kapcsolatosan Megbízottól akár szóban, akár írásban (elektronikus, vagy postai úton), 2 napon belül tájékoztatást kérni, annak módjának megadásával egyidejűleg.
   3. Megbízó jogosult jelen szerződés 2. fejezetében meghatározott tevekénység végrehajtása során a folyamatokat figyelemmel kísérni, észrevételeit jelezni, melyet Megbízottnak figyelembe kell vennie.
   4. Megbízó jogosult Megbízott által kezdeményezett eljárásokon és egyeztetéseken részt venni.
   5. Megbízó jogosult Megbízott tevékenységét ellenőrizni, de az ellenőrzés Megbízott szerződésszerű teljesítését nem hátráltathatja.

Megbízott az ellenőrzést mindenben köteles segíteni, illetve biztosítani az ellenőrzés lehetőségét az esetlegesen igénybevett egyéb közreműködőkkel szemben is. Megbízott teljesítésének ellenőrzésére Megbízó külső szakértő igénybevételére is jogosult. Megbízott nem mentesül a felelősség alól, ha Megbízó az ellenőrzést elmulasztotta vagy nem megfelelően végezte el, és nem is hivatkozhat arra.

* 1. Megbízó köteles jelen szerződésben rögzített feladatok ellátásához szükséges adatokat, információkat, illetve a csak célszerűen általa biztosítható dokumentumokat Megbízott által kért formátumban, és határidőre Megbízottnak adatszolgáltatás keretében átadni.
  2. Megbízó jelen szerződés teljesítése során a szerződés teljesítése szempontjából lényeges akadályról vagy körülményről köteles Megbízottat haladéktalanul értesíteni. Amennyiben Megbízó ezen kötelezettségének elmulasztásával, vagy felróható késedelmes teljesítésével Megbízottnak igazolhatóan kárt okoz, köteles azt részére megtéríteni.
  3. A teljesítésigazolás kiállítása és/vagy a Megbízott számlájának Megbízó általi megfizetése nem jelent joglemondást Megbízó részéről, továbbá Megbízó kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Megbízott számláját kifizette úgy, hogy igényét nem jelentette be azonnal Megbízott részére.
  4. A munkavégzéshez Megbízó Megbízott részére eszközt nem ad át, Megbízott a szerződés teljesítéséhez szükséges összes munkát, feladatot saját eszközeivel köteles elvégezni, saját erőforrásaira támaszkodva.

1. **Megbízottat megillető jogok és terhelő kötelezettségek**
   1. Jelen szerződés 2. fejezetében meghatározott tevékenységek elvégzéséért, a feladatok szerződésszerű teljesítése esetén Megbízott jelen szerződés 4. fejezetében meghatározott megbízási díjra tarthat igényt.
   2. Megbízott köteles a vonatkozó jogszabályi és szakmai előírásoknak mindenben megfelelő, hiba- és hiánymentes teljesítésre, valamint a teljesítési határidő szigorú betartására.
   3. Megbízott a szerződés szerinti feladatait az általánosan elfogadott szakmai elveknek, a vonatkozó szabványoknak, és utasításoknak megfelelő minőségben hibamentesen és határidőre köteles teljesíteni.
   4. Megbízott köteles a szerződés teljesítését akadályozó valamennyi körülményről - - a rendszeres írásos jelentésein túlmenően is - Megrendelőt írásban értesíteni, és egyben lehetősége szerint azokat haladéktalanul megszüntetni, elhárítani.
   5. Megbízott köteles jelen szerződés 2. fejezetében meghatározott tevékenységet a szakmai követelmények szerinti tartalomban és minőségben szolgáltatni, azokat a megállapodott határidőig elvégezni.
   6. Megbízott feladatainak teljesítése során havonta előrehaladási jelentéseket, (naptári) negyedévente, negyedéves előrehaladási jelentést, illetve a Megbízó kérésére külön jelentéseket készít Megbízóval egyeztetett módon és tartalommal. A Megbízott tevékenységének időtartama végén zárójelentést készít, melynek alkalmasnak kell lennie arra, hogy felhasználásával Megbízó a projekt zárójelentését el tudja készíteni és időben a támogatásra vonatkozó szabályok szerinti megfelelő szervezetnek benyújthassa.

Megbízott jelen szerződés szerinti valamennyi jelentéstételi és a Megbízó jelentéstételi kötelezettségeivel kapcsolatos közreműködési feladatait úgy köteles ellátni, hogy az alkalmas legyen arra, hogy felhasználásával Megbízó a projekt kivitelezési feladataival kapcsolatos jelentéstételi kötelezettségeit megfelelően és időben teljesíteni tudja azt a támogatásra vonatkozó szabályok szerinti megfelelő szervezetnek benyújthassa.

* 1. Megbízott köteles a szerződés teljesítése során felmerült kérdések, problémák megválaszolásában közreműködni, továbbá Megbízott köteles a feladat teljes időtartama alatt Megbízó rendelkezésére állni és vele együttműködni.
  2. Megbízott jelen szerződés 2. fejezetében meghatározott tevékenység teljesítése során köteles folyamatosan egyeztetni Megbízóval vagy annak kapcsolattartójával.
  3. Megbízott kötelezettsége és felelőssége annak eldöntése, hogy valamely kérdés olyan súlyú-e, mely a Megbízó előzetes jóváhagyását, döntését igénylik. A projekt eredményességét, a megvalósítás módját, a határidőket érintő döntéseinek meghozatalát megelőzően a Megbízott köteles konzultálni a Megbízóval, illetőleg a Megbízó jóváhagyását kérni
  4. Megbízott a szerződésben meghatározott díjért és határidőre köteles a szerződés szerinti teljesítésére.
  5. A szerződést és az abban vállalt kötelezettségeit Megbízott nem ruházhatja át, jogosult viszont a szerződés teljesítése során közreműködőt igénybe venni.
  6. Megbízott közreműködő bevonására kizárólagosan Megbízó előzetes írásos hozzájárulása esetén jogosult. Megbízott közreműködő bevonása esetén is teljeskörűen és közvetlenül felelős jelen Szerződésben foglalt kötelezettségek teljesítéséért.

A teljesítésbe bevonni kívánt közreműködő személyéről, illetve annak változásáról Megbízott írásban köteles Megbízó részére tájékoztatást adni. A bevonni kívánt közreműködőnek az adott szakterületen megfelelő szakmai jártassággal, ismeretekkel, képesítéssel, végzettséggel és a munkavégzés minőségének tekintetében elfogadottsággal kell rendelkeznie, valamint minden olyan képesítéssel, engedéllyel és jogosítvánnyal rendelkeznie kell, amellyel Megbízott maga is rendelkezik és/vagy amely a feladat teljesítéséhez szükséges melyet a Megbízó referenciadokumentációk bekérésével is ellenőrizhet.

Megbízottnak biztosítania kell közreműködői számára azon eszközöket és felszereléseket, amelyek leginkább elősegítik a Szolgáltatások hatékony teljesítését

* 1. Megbízott a szerződésben foglaltak teljesítésébe bevont közreműködők tevékenységéért teljes felelősséget vállal. Megbízott a jogosan igénybe vett közreműködőkért úgy felel, mintha a munkát maga végezte volna; közreműködők jogosulatlan igénybevétele esetén felelős minden olyan kárért is, amely annak igénybevétele nélkül nem következett volna be.
  2. Megbízott köteles olyan közreműködői szerződést kötni, amelyben az közreműködőt ugyanazon kötelezettségek terhelik, mint Megbízottat a jelen szerződés szerint. Megbízott által a teljesítésbe bevont közreműködőket megillető díjak, közreműködők felé történő megfizetéséről Megbízott köteles gondoskodni, és a közreműködők nem jogosultak semmilyen díj- vagy költségköveteléssel Megbízóval szemben fellépni. E körülményt Megbízott köteles a közreműködői szerződésben rögzíteni. Felek rögzítik, hogy Megbízó a közreműködőkkel nem áll szerződéses kapcsolatban.
  3. Megbízott Megrendelő utasításaitól abban az esetben térhet el, ha Megbízott megítélése szerint az adott utasítás túllépi a szerződés kereteit vagy Megbízó szakszerűtlen vagy jogellenes utasítást ad vagy azzal szemben egyéb fenntartása van, továbbá, ha azt Megrendelő érdeke feltétlenül megköveteli, és Megrendelő előzetes értesítésére már nincs mód. Ilyen esetben Megrendelőt az utasítástól való eltérésről haladéktalanul értesíteni kell.
  4. Megbízottat figyelmeztetési kötelezettség terheli Megbízó olyan utasításával szemben, amely a szerződés teljesítésével nincs összhangban, illetőleg előírásainak mellőzésére vonatkozik. A figyelmeztetés elmulasztásából eredő kárért Megbízott felelős.

Ha Megbízó az utasítását a figyelmeztetés ellenére is fenntartja, akkor minden az utasításból eredő kockázatot viselnie kell. Megbízott az adott munka elvégzését élet, testi épség, egészség, környezet vagy vagyon védelmének megóvása érdekében megtagadhatja.

* 1. Megbízott és közreműködője a szerződéssel kapcsolatban tudomására jutó valamennyi, Megbízó tulajdonát képező bizalmas információ, adat stb. tekintetében titoktartási kötelezettséggel tartozik, és egyben vállalja, hogy a feladat ellátásával kapcsolatosan megszerzett bárminemű ilyen információt Megbízó előzetes írásbeli hozzájárulása nélkül nem teszi hozzáférhetővé, illetve nem bocsátja harmadik személy rendelkezésére. Ezen tilalom körébe tartozik az is, ha Megbízott és közreműködője a tudomására jutó ilyen információkat a szerződésben foglaltaktól eltérő módon hasznosítja.
  2. Megbízott és közreműködője olyan tevékenység ellátását nem vállalhatja, amely sértheti vagy veszélyeztetheti a Megbízóval szembeni kötelezettségei teljesítését. E rendelkezés megsértése esetén a Megbízó a Szerződés azonnali hatályú felmondására jogosult.
  3. Megbízottnak minden szükséges intézkedést meg kell tenni annak érdekében, hogy megakadályozza vagy megszüntesse azokat a helyzeteket, melyek lehetetlenné teszik vagy veszélyeztetik a Megbízott, vagy közreműködői részéről a Szerződés objektív és pártatlan teljesítését. Ennek keretében a Megbízott - a jelen szerződésben és/vagy a vonatkozó jogszabályokban foglalt egyéb rendelkezések betartásával - kártalanítási igény nélkül köteles az összeférhetetlenné vált közreműködőjét haladéktalanul kicserélni. A Szerződés időtartama alatt bármilyen összeférhetetlenségi körülmény felmerülése esetén haladéktalanul értesíteni kell a Megbízót.

Megbízó megvizsgálhatja, hogy az összeférhetetlenség elhárítására tett intézkedések megfelelőek-e, és előírhatja további intézkedések megtételét.

* 1. Amennyiben Megbízott az összeférhetetlenséget a fenti rendelkezések ellenére nem szünteti meg, Megbízó - a jelen szerződésből fakadó egyéb jogainak sérelme nélkül - azonnali hatállyal a szerződést felmondhatja.
  2. Megbízott és közreműködője a szerződés teljesítésével kapcsolatban csak jelen szerződés keretein belül működhet közre. A szerződés hatálya alatt Megbízott és közreműködői nem végezhetnek olyan üzleti, gazdasági tevékenységet, amely során bármilyen kapcsolatba kerülnek „cc” című projekt megvalósításában közreműködő Vállalkozókkal, szállítókkal vagy azok bármelyik alvállalkozójával, egyéb közreműködőjével (a továbbiakban: Vállalkozó). Amennyiben Megbízott vagy közreműködői a vállalkozói, szállítói ajánlat Megbízó részére történő benyújtásakor, a szerződés vagy a vállalkozási, szállítási szerződések aláírásakor az előbbiekkel üzleti kapcsolatban állnának, azt kötelesek írásban Megbízónak bejelenteni és Megbízó kérésére azt haladéktalanul megszüntetni. Megbízott Vállalkozóktól semmifajta előnyt, szolgáltatást nem fogadhat el, és ezen rendelkezéseket köteles a közreműködőivel betartatni. A jelen pontban foglaltak megsértése súlyos szerződésszegésnek minősül, amelyre tekintettel Megbízó jogosult a szerződést azonnali hatállyal felmondani, vagy a szerződéstől elállni.
  3. Megbízott kijelenti, hogy a szerződésből fakadó kötelezettségeinek teljesítéséhez szükséges valamennyi személyi és tárgyi feltétellel, illetve a szerződés tárgyát képező egyéb szolgáltatások nyújtásához szükséges valamennyi engedéllyel és képesítéssel rendelkezik.
  4. Megbízott a jelen szerződés tárgyát képező szolgáltatás teljesítése során köteles együttműködni Megbízóval és „A TOP-2.1.3-16-BA1-2021-00064 azonosítószámú, „Almamellék csapadékvíz rendezése, záportározók építése” című projekt kivitelezésében részt vevő Vállalkozókkal Megbízó követelményei szerint.
  5. Megbízott köteles Vállalkozóval folytatott kommunikáció minden lényeges elemét írásban, visszakereshető rendszerességgel dokumentálni, az egyeztetésekről, megbeszélésekről, koordinációkról feljegyzést és/vagy jegyzőkönyvet készíteni.
  6. Megbízott köteles Megbízó vagy az illetékes hatóság által kezdeményezett munkavédelmi, munkaügyi, illetve egyéb hatósági ellenőrzéseken részt venni, annak eredményéről a Megbízót tájékoztatni.

1. **Kártérítési felelősség, kötbér**
   1. Szerződő felek szerződés megszegésért való felelőssége teljes körű, az alábbiakban részletezettek szerint:
      1. *Kártérítési felelősség*
         1. Megbízott a szerződés megszegésével okozott kárt köteles megtéríteni.
         2. Megbízó a szerződés megszegésével okozott kárt köteles megtéríteni.
         3. Megbízott felelősséggel tartozik Megbízóval szemben bármelyik közreműködőjének, vagy alkalmazottainak tetteiért, mulasztásaiért és hanyagságukért, éppen olyan mértékben, mintha e tetteket, mulasztásokat vagy hanyagságokat Megbízott követte volna el.
         4. Megbízottnak kártalanítani kell Megbízót harmadik fél által felmerülő minden olyan igény esetén, amely szerzői jog, szabadalom, védjegy, vagy ipari tervezési jogok megsértéséből származik azáltal, ahogy azt Megbízott a szerződés teljesítése során, vagy azzal összefüggésben felhasználta.
         5. Megbízott és közreműködői által ellátott tevékenységért, illetve annak eredményéért Megbízott teljes körű anyagi felelősséget vállal, ennek keretében felel mindazon kárért, mely nem megfelelő munkavégzésére vezethető vissza. Ezen körben Megbízott azon kárért is felel, melyet harmadik személy Megbízott tevékenységével összefüggésben érvényesít a Megbízóval szemben.
         6. Ha Megbízott a jogszabályi előírások megsértésével, illetve a szerződésben rögzített kötelezettségeinek megszegése folytán a szerződésen kívülálló harmadik személynek kárt okoz, és a károsult harmadik személy Megbízóval szemben kártérítési igényt támaszt, úgy Megbízott köteles Megbízót teljes mértékben mentesíteni a kártérítési felelősség alól akként, hogy a kárt a károsult harmadik személynek közvetlenül megtéríti.

Harmadik személy által érvényesített igény esetén Megbízó a lehető legrövidebb időn belül köteles Megbízottat írásban erről értesíteni és az eljárásba bevonni, illetőleg a védekezést minden lehetséges eszközzel Megbízott számára lehetővé tenni. Megbízott által nyújtott kártérítésnek ki kell terjednie azokra a költségekre is, amelyek a kártérítési igénnyel kapcsolatban a Megbízó részéről merülnek fel. Megbízott kötelezettséget vállal arra, hogy harmadik személy által a Megbízóval szemben a fentiek szerint indított bármely perben eljár, vagy a Megbízó oldalán beavatkozóként belép a harmadik fél által Megbízóval szemben indított perbe.

* + - 1. Megbízó kötelezettséget vállal, hogy harmadik fél igényérvényesítése esetén csak Megbízottal történt előzetes egyeztetést követően tesz bárminemű jognyilatkozatot. Amennyiben Megbízó nem, vagy csak késedelmesen vonja be Megbízottat a folyamatban lévő eljárásba, vagy az igény rendezésébe, akkor az ebből a mulasztásból vagy késedelemből eredő kárt Megbízó köteles viselni.
    1. *Kötbér*
       1. Felek a szerződés nem teljesítése, hibás, illetve késedelmes teljesítése esetére – amennyiben Megbízott a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól (vagy) amennyiben Megbízott a Ptk. 6:142. §-ban foglaltak alapján jogszerűen ki nem menti magát – kötbérfizetésben állapodnak meg.
       2. Megbízott késedelmes teljesítés esetén késedelmi kötbér, hibás teljesítés esetén hibás teljesítési kötbér megfizetését, valamint a jelen szerződés szerinti teljesítés meghiúsulása esetén meghiúsulási kötbér megfizetését vállalja.
       3. Késedelmi kötbér: amennyiben a szerződéskötést követően Megbízott érdekkörében felmerült okból eredően bármely szerződéses kötelezettségét, feladatát késedelmesen teljesíti, Megbízottat kötbér terheli. A kötbér mértéke: a szerződés nettó összegének 0,5%-a/nap. A késedelmi kötbér maximális mértéke a szerződés nettó összegének 10 %-a.

Amennyiben a késedelmi kötbér eléri maximumát, úgy Megbízó jogosult a szerződést azonnali hatállyal felmondani, illetve attól elállni. Megbízottat ezen esetben kártérítés vagy kártalanítás nem illeti meg.

* + - 1. Felek akként állapodnak meg, hogy a kötbérterhes időszak 20 naptári nap.
      2. Hibás teljesítési kötbér: amennyiben Megbízott nem szerződésszerűen teljesít, vagyis az általa elvégzett feladat nem felel meg a dokumentáció, illetve jelen szerződésben, valamint a vonatkozó jogszabályokban meghatározott követelményeknek, abban az esetben Megbízott hibásan teljesít. A hibák kijavításának időpontjáig hibás teljesítés jogcímén Megbízott kötbér fizetési kötelezettséggel tartozik a hibásan átadott dokumentumok után a késedelmi kötbér összegének megfelelő összegben.
      3. Meghiúsulási kötbér: amennyiben Megbízottnak felróható késedelem jelen szerződésben meghatározott véghatáridőhöz képest meghaladja a 20 naptári napot, vagy a szerződésben vállalt kötelezettségek Megbízottnak felróható okból történő nemteljesítése esetén Megbízott meghiúsulási kötbér fizetésére köteles, melynek mértéke a szerződés szerinti ellenszolgáltatás nettó értékének 20%-a.
      4. A kötbér esedékessé válik:

1. késedelmi kötbér esetén, amikor a késedelem megszűnt, vagy a póthatáridő lejárt;
2. hibás teljesítési kötbér esetén, amikor Megbízó a hibás teljesítéssel kapcsolatos igényét Megbízottnek bejelentette;
3. meghiúsulási kötbér esetén, amikor Megbízó elállási szándékát Megbízottnak bejelentette.
   * + 1. Felek megállapodnak abban is, hogy Megbízó a kötbér összegét Megbízott által kiállított számlával szemben beszámíthatja.
       2. A hibás, késedelmes teljesítés, illetve meghiúsulás esetére szóló kötbér megfizetése nem érinti a jogszabályból és jelen szerződésből Megbízót megillető bármely más igény érvényesítésének lehetőségét. A teljesítés elmaradása esetére kikötött kötbér érvényesítése a teljesítés követelését kizárja. Megrendelő a hibás teljesítés miatti kötbér mellett nem érvényesíthet szavatossági igényt.
   1. Megbízott minden kötbér- és kártérítés-fizetési kötelezettségét köteles 30 napon belül teljesíteni. A kötbér összege Megbízott számlájának pénzügyi kifizetésekor beszámítható.
   2. Felek megállapodnak, hogy Megbízó követelheti Megbízottól azt a kárát, amely abból származott, hogy Megbízott által, felelősségi körében elkövetett mulasztás miatt harmadik személy kárt szenvedett és ezt a kárát Megbízóval szemben érvényesítette.
   3. Amennyiben Megbízott hibájából a tevékenység elvégzése annak megkezdését követően meghiúsul, vagy a vállalt tevékenységet Megbízott saját hibájából az előírt időpontban meg sem tudja kezdeni és Megbízó csak más Megbízott igénybevételével tudja a munkát lebonyolítani, akkor Megbízott köteles Megbízó igazolt kárát megtéríteni (pl. a magasabb megbízásidíj miatti többletköltség).
   4. Megbízó jogosult a kötbért meghaladó igazolt kárát és a szerződésszegésből eredő egyéb jogait is Megbízottal szemben érvényesíteni, a kötbérek, valamint Megbízott által Megbízónak okozott igazolt károk összegét levonhatja Megbízottnak fizetendő esedékes, vagy esedékessé váló pénzösszegből.
   5. Felek rögzítik, hogy a jelen szerződésben rögzített jogkövetkezmények akár külön-külön, akár más jogkövetkezményekkel együtt is alkalmazhatóak, az annak érvényesítésére jogosult Fél kizárólagos választása szerint.
4. **Szellemi alkotásokokhoz fűződő jogok**
   1. Megbízó a megbízási díj megfizetésével megszerzi a jelen szerződés teljesítése során keletkező, az alapján létrejövő, valamennyi szerzői jogi oltalomban részesülő mű szellemi alkotáshoz fűződő jogait - időbeli és térbeli korlátozás nélkül.
   2. Megbízottnak kártalanítania és mentesítenie kell Megbízót, annak megbízottjait és alkalmazottjait minden perrel, igénnyel, veszteséggel és kárral szemben, amely
5. a Megbízott tevékenységéből vagy mulasztásából ered jelen szerződésben foglalt szolgáltatások teljesítése során, és amely szabadalmakkal, védjegyekkel vagy a szellemitulajdon egyéb formáival kapcsolatos jogszabályok, hatósági rendelkezések vagy harmadik személyek jogai megsértéséből származik vagy
6. abból származik, hogy Megbízott nem teljesítette kötelezettségeit, feltéve, hogy a Megbízó a Megbízottat értesíti az ilyen perekről, igényekről, veszteségekről vagy károkról legkésőbb 30 nappal az után, hogy tudomást szerez ezekről.
   1. Megbízott kötelezettséget vállal arra, hogy a jelen szerződés alapján létrejött szellemi alkotásokkal kapcsolatban sem Megbízottnak, sem harmadik személynek nincs és — időbeli, területi és egyéb korlátozás nélkül — a jövőben sem lesz olyan szerzői vagy egyéb, a szellemi alkotások körébe tartozó joga, amely Megbízót bármilyen módon vagy mértékben akadályozná a szellemi alkotások kizárólagos felhasználásában, ideértve a sokszorosítást, a számítógéppel és elektronikus adathordozóra történő másolást valamint a harmadik fél általi átdolgoztatást is.

A jelen pontban foglalt rendelkezés nem vonatkozik azokra a szerzői jogokra, amelyek átruházása, illetve átszállása jogszabály erejénél fogva kizárt. A fenti kijelentés valóságáért, illetve kötelezettség teljesítéséért Megbízott kártérítési felelősséget vállal, egyben — időbeli, területi és egyéb korlátozás nélkül — hozzájárul a műveknek Megbízó általi felhasználásához.

Megbízott nyilatkozik, hogy a jelen pontban meghatározott kötelezettség teljesítésének, illetve a hozzájárulás megadásának ellenértékét a megbízási díj teljeskörűen magában foglalja

* 1. Amennyiben a Megbízói jelen szerződés szerinti vagyoni vagy felhasználási jog szerzését, illetve jogainak zavartalan gyakorlását harmadik személy joga akadályozza, Megbízó jogosult Megbízottat megfelelő határidő tűzésével felhívni a tehermentesítésre, vagy amennyiben ezt Megbízott nem vállalja, Megbízó eljárhat maga a tehermentesítés érdekében Megbízott költségére, illetve – amennyiben a fenti intézkedések 15 napon belül nem vezetnek eredményre és harmadik személy joga az érintett művek használatát kizárja vagy akadályozza – a Megbízó jogosult a szerződést azonnali hatállyal felmondani.
  2. Minden a jelen szerződésben foglalt feladat teljesítésével kapcsolatban Megbízott által készített bármely jelentés és dokumentum, (így többek között de nem kizárólagosan például előrehaladási jelentések, vizsgálati jelentések, szakmai jelentések, vélemények, anyagok, a térképek, diagrammok, rajzok, specifikációk, tervek, statisztikák, számítások, adatbázisok, szoftverek és az ezeket alátámasztó nyilvántartások, amelyeket Megbízott a szerződés teljesítése során állított össze, készített el vagy jutott a birtokába) Megbízó kizárólagos tulajdonát képezik, azok tekintetében az átruházható vagyoni jogok vonatkozásában Megbízó teljes körű, kizárólagos, területi korlátozástól mentes jogot szerez, azok bármilyen módon történő felhasználására, átruházására, megváltoztatására, átdolgozására, többszörözésére stb. Megbízottnak a szerződés, illetőleg az annak részét képező dokumentumok rendelkezéseinek megfelelően vagy ilyen rendelkezés hiányában, Megbízó kérésére vagy a szerződés megszűnésekor át kell adnia a fenti körbe tartozó minden dokumentumot a Megbízó részére. Megbízó előzetes írásbeli jóváhagyása nélkül Megbízott a szerződés teljesítése során összeállított, készített vagy birtokába jutott dokumentumokat nem használhatja fel a szerződés teljesítésétől eltérő célra. Megbízott minden, a jelen pontba foglaltak alapján esetlegesen megillető jogdíj és egyéb igényeiről kifejezetten lemond. Mindezek ellenértékét Szerződő felek a megbízási díj meghatározásánál kifejezetten figyelembe vették.
  3. Megbízott kifejezetten nyilatkozik arról, hogy a személyhez fűződő jogokon kívül lemond minden jogáról az előállott mű tekintetében, így azt Megbízó szabadon felhasználhatja, publikálhatja, megsértheti az alkotás(ok) integritását, szabadon élhet a gazdasági, vagyoni jogokkal.
  4. Megbízott nem publikálhat cikkeket jelen szerződésben foglalt szolgáltatásokkal kapcsolatban, Megbízó előzetes írásbeli jóváhagyása nélkül nem hivatkozhat azokra a harmadik személyek részére nyújtott szolgáltatások során.
  5. Megbízott kifejezetten akként nyilatkozik, hogy a jelen fejezetben foglaltak ismeretében és azokra tekintettel került sor a megbízási díj meghatározására, a megbízási díj teljeskörűen tartalmazza a jelen fejezetben foglalt valamennyi kötelezettségvállalás, és a vagyoni jogok átruházásának ellenértékét

1. **Szerződés módosítása, megszűnése**
   1. Jelen szerződés módosítása Felek egyező akaratnyilatkozata alapján, kizárólag írásban történhet. Véleményeltérő nyilatkozattal jelen szerződés semmilyen részében sem módosítható, az ilyen nyilatkozat a szerződésmódosítás kezdeményezésének tekintendő.

Nem minősül szerződésmódosításnak Felek cégjegyzékben, törzskönyvi nyilvántartásában nyilvántartott adataiban bekövetkező változás, továbbá a szerződéskötés és teljesítés során eljáró kapcsolattartó adataiban bekövetkező változás. Az említett változásokról az érintett fél a másik Felet – az eset körülményeitől függően – vagy előzetesen írásban 3 napos határidővel vagy a változás bekövetkezését (bejegyzését) követő 3 napon belül köteles értesíteni.

* 1. A szerződés megszűnik a szerződés a benne foglalt valamennyi szerződéses kötelezettség szerződésszerű teljesítésével.
  2. A szerződés azonnali hatályú írásbeli felmondásának van helye, ha valamelyik Fél a szerződésben foglalt lényeges kötelezettségeit súlyosan megszegi.
  3. Súlyos szerződésszegésnek minősül különösen:

1. Megbízott részéről:
   1. ha írásbeli felszólítás ellenére sem teljesít határidőben vagy megfelelő minőségben,
   2. ha legalább 2 alkalommal bizonyítható szakmai hibát követ el.
   3. minden olyan esetben, ha a szerződésben, illetve annak mellékletében vagy az ajánlatban vállalt kötelezettségeket jelentős mértékben, szándékosan vagy gondatlansággal megszegi. (elmulasztja)
2. Megbízó részéről:
   1. ha 30 napot meghaladó fizetési késedelembe esik,
   2. minden olyan esetben, ha a szerződésben vagy az ajánlatban vállalt kötelezettségeket jelentős mértékben, szándékosan vagy gondatlansággal megszegi. (elmulasztja)
   3. Megbízott részéről súlyos szerződésszegésnek minősül továbbá a többszöri hibás teljesítés vagy a teljesítés Megbízott érdekkörében felmerülő okok miatt bekövetkező ellehetetlenülése, valamint a megismételt felszólítást követő nemteljesítés.
   4. Súlyos szerződésszegésnek minősül Megbízó részéről, ha a fizetési kötelezettségét 60 banki napot meghaladóan, Megbízott írásbeli felszólítása ellenére késedelmesen teljesíti, kivéve, ha a kifizetés megtagadására jelen szerződés alapján jogosult volt.
   5. Jelen szerződés azonnali hatályú felmondására ad okot a másik Féllel szemben indított csőd-, felszámolási-, végelszámolási eljárás, illetve, ha utólag kiderül, hogy Megbízottal szemben (nyilatkozata ellenére) már a pályáztatási eljárás során is folyamatban volt ilyen eljárás, valamint, ha az átlátható szervezetre vonatkozó nyilatkozata valótlan tartalmú.
   6. Jelen szerződés a határozott idő letelte előtti megszüntetése esetén a Megbízott kizárólag a szerződés megszűnése előtt már teljesített szolgáltatás szerződésszerű pénzbeli ellenértékére tarthat igényt. A szerződés megszűnésekor Megbízott köteles Megbízónak mindazt kiadni, amihez a megbízás teljesítése céljából vagy eljárása eredményeképpen jutott.
   7. Jelen szerződés egyes rendelkezésének esetleges érvénytelensége a szerződés többi rendelkezésének, illetve az egész szerződés érvényességét nem érinti.
3. **Vis Maior**
   1. Nem minősül szerződésszegésnek, ha Felek egyikének sem felróható okból (vis maior) a felek bármelyike nem tudja teljesíteni a szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, tűzvész, terrorcselekmény, tömeges megbetegedést okozó humánjárvány stb.), amelyek nem függnek Felek akaratától és közvetlenül akadályozzák az adott Felet a szerződéses kötelezettségének teljesítésében. A másik szerződő Fél kérésére a vis maior tényéről az érintett fél köteles a származási ország hatósága vagy érdekképviseleti szervezete által kiadott megfelelő igazolást bemutatni.
   2. Felek ellentétes írásbeli megállapodásának hiányában a szerződéses határidők a vis maior időtartamával arányosan meghosszabbodnak. A vis maiorból eredő, másra nem áthárítható kárukat a Felek maguk viselik. Amennyiben vis maior esemény miatt a már megkezdett munka félbeszakad, Megbízott az elvégzett munka és költségei fejében a Vállalkozói díj arányos része illeti meg. Amennyiben a vis maior esemény a munka megkezdése előtt következik be, Megbízott addig felmerült költségeit Felek egyenlő arányban viselik.
   3. Amennyiben a vis maior időtartama a 180 napot meghaladja, bármely Fél jogosult a szerződést – egyeztetést követően – írásban felmondani minden hátrányos jogkövetkezmény nélkül, illetve abban az esetben is, ha erre egyébként a szerződés alapján nem lenne jogosult. A szerződés felmondása előtt Felek kötelesek egyeztetést lefolytatni a szerződés esetleges módosításáról. Amennyiben az egyeztetés 10 napon belül nem vezet eredményre, megnyílik a szerződés felmondásának lehetősége.
   4. A fenyegető vis maiorról és a vis maior bekövetkezéséről, várható időtartamáról Felek egymást haladéktalanul, írásban tájékoztatni kötelesek. A fenyegető vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős Fél felel.
4. **Egyéb rendelkezések**

16.1. Szerződő felek magukra nézve kötelezőnek fogadják el, hogy az államháztartásról szóló 2011. évi CXCV. törvény szerinti illetékes ellenőrző szervezetek feladat- és hatáskörüknek megfelelően a beszerzési eljárást és az azok alapján megkötött szerződések teljesítését rendszeresen ellenőrizhetik, és hogy részükre a jogszabály szerinti információ megadása üzleti titokra való hivatkozással nem tagadható meg.

16.2. A Megbízott és valamennyi Közreműködője titoktartási kötelezettséggel tartozik a Szerződéssel kapcsolatban tudomására jutott valamennyi információ, megoldás, adat és dokumentum vonatkozásában a Szerződés időtartama alatt és annak teljesítése után. Amennyiben a Megbízó nem adja előzetes írásbeli hozzájárulását, - jogszabályban előírt kötelezettség kivételével - sem a Megbízott, sem Közreműködői nem közölhetnek a Szerződéssel kapcsolatos, a fentiek szerinti információt harmadik személlyel, illetve nem hozhatják azokat nyilvánosságra. A Megbízott és Közreműködője a Szerződés keretein kívül nem használhatja fel a Szerződés teljesítése céljából készített tanulmányokat, terveket, az elvégzett tesztek és kutatások eredményeit.

16.3.Megbízott - az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján – jelen szerződés aláírásával kijelenti, hogy átlátható szervezetnek minősül. A Megbízott köteles haladéktalanul tájékoztatni a Megbízót, ha az átlátható szervezetre vonatkozó feltételeknek a már nem felel meg. A Megbízott tudomással bír arról, hogy az átlátható szervezetre vonatkozó valótlan tartalmú nyilatkozat alapján kötött visszterhes szerződést, így a jelen szerződést is, a Megbízó felmondja vagy - ha a szerződés teljesítésére még nem került sor - a szerződéstől eláll.

16.4. A szerződés aláírásával egyidejűleg Megbízott nyilatkozik arról, hogy nincs egy évnél régebben lejárt köztartozása.

* 1. Jelen szerződés 4 egymással szó szerint megegyező eredetei példányban készült, amelyből 3 példány Megbízót, 1 példány Megbízottat illet. Felek saját példányaik átvételét jelen szerződés aláírásával elismerik.

Szerződő felek jelen szerződést elolvasás és közös értelmezés után, mint akaratukkal mindenben megegyező tartalmú okiratot jóváhagyólag írták alá.

Kelt: Pécs, 2023. …….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pfeffer József**  elnök  Pécsi Többcélú Agglomerációs Társulás  Megbízó | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ………  …………..  ………………………..  Megbízott |